b'\n_START_ARTICLE_\nAssistens Kirkeg\xc3\xa5rd (Odense)\n_START_PARAGRAPH_\nAssistens Kirkeg\xc3\xa5rd er en kirkeg\xc3\xa5rd i Odense mellom hovedveiene mot Middelfart, Assens og F\xc3\xa5borg. Den  ble opprettet i 1811._NEWLINE_Her hadde man tidligere bl.a. hatt byens henrettelsessted. Det inngjerdede omr\xc3\xa5det som tidligere hadde form som et uregelmessig rektangel, var oppdelt i ni kvarterer omkranset av pyramideklippede lindetr\xc3\xa6r. Utenom l\xc3\xa5 et belte med mer uregelmessig beplantning langs en slynget dobbeltgang preget av samtidens romantiske hagestil og beregnet til st\xc3\xb8rre familiegravsteder. Planene til kirkeg\xc3\xa5rden ble utarbeidet av kgl. hageinspekt\xc3\xb8r Hans M\xc3\xbcller, som selv ble stedt til hvile p\xc3\xa5 kirkeg\xc3\xa5rden i 1816.'